Lieky na horúčku, zatekanie hlienov a vracanie u 3-ročného dieťaťa
Dobrý deň, aké lieky môžem podať dieťaťu na zvýšenú teplotu, zatekanie hlienov a následne vracanie?u 3.rocneho dieťaťa
Dobrý deň,
ďakujeme Vám za otázku.
Pokiaľ sa u dieťaťa objavila ja horúčka a vracanie je potrebné sa obrátiť na pediatra, aby dieťa vyšetril.
Kašeľ je pravdepodobne vyvolaný zatekajúcim hlienom do dýchacích ciest. Keď sú hlieny produkované v zadnej časti nosovej dutiny a prínosových dutinách hustejšie, zatečú voľným pádom dozadu do nosohltana. Na uvoľnenie hustého hlienu, ktorý sa nemôže dostatočne alebo vôbec odstrániť prirodzeným spôsobom je klinickými skúškami overený liek
Sinupret
. Výťažok z prvosienky a štiavca má protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré Sinupret obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“. Dívkovanie pre deti od 2 - 5 rokov: 15 kvapiek (0,9 ml) 3x denne. Ak lekár neodporučil inak, dĺžka podávania je 7 – 14 dní.
Horúčku je potrebné tlmiť antipyretikami. Vhodnou voľbou je liek
Panadol sus
, ktorý sa dávkuje podľa hmotnosti dieťaťa (jednotlivá dávka je 10-15 mg/kg. ). Interval medzi 2 dávkami je minimálne 4 až 6 hodín. Celková denná dávka nesmie presiahnuť 60 mg/kg. Nepodávajú sa viac ako 4 dávky počas 24 hodín.
Taktiež je veľmi dôležité podávať dcére veľa tekutín, zvlhčovať vzduch, dbajte na to, aby dcéra ležala vo vyvýšenej polohe, ktorá obmedzuje zatekanie hlienov a znižuje dráždenie na kašeľ a vracanie.  Je vhodné vyplachovať nos
morskou vodou
, ktorá je určená na uvoľnenie a vyčistenie nosa a nosových dutín pri nachladnutí. Vďaka mechanickému pôsobeniu hydratuje nosové dutiny a pomáha pri vyplavovaní a odstraňovaní hlienu, čím zlepšuje priechodnosť nosových ciest.
Prajem Vám všetko dobré.
S pozdravom
PharmDr. Lenka Čorbová.